Սահակյանի խոսքով, վերջին շրջանում Ադրբեջանի գործողությունները պայմանավորված են նաև միջազգային իրադրությամբ: Մասնավորապես, Բաքուն փորձում է օգուտներ քաղել Մերձավոր Արևելքում ստեղծված վիճակից: ԱԺ նախագահը, անկախ ամեն ինչից, կարևոր է համարում հակամարտող կողմերի ղեկավարների հանդիպումները՝ նշելով, որ բանակցությունների այլընտրանքը պատերազմն է: Գալուստ Սահակյանի կարծիքով, սակայն, առաջիկայում լայնամասշտաբ պատերազմական գործողություններ չեն սպասվում: